title: أندلوس
text: أندلوس ولا إنْدْلاس، هيا لمجمول دݣاع ديك لازون ف شبه لجزيرة لإيبيرية اللي كانت تابعة ل لحْكَامْ ديال لمسلمين. وهيا شادة فجوج بلدان تاع دابا لي هوما الصبليون و لبرطقيز وشويا من جنوب فرانسا .
  
  لحكام دلمسلمين فبلاد إندلاس يعني عمرها دام تمنية د لقرون من 711 حتال 1492 فاش طاحت ف ليدين ديال يزابيل لقشتالية و راجلها فيرنالدو/فيرديناند الجاوج لاراݣوني ب لمعاونة ديال لكانيسة لكاتوليكية. عرفت الاندلس فالحكم د لمسلمين تطور كبير فمجال ديال العمران وازدهار علمي وثقافي وساهمو فيه عدة سلالة إسلامية منهم لموحدين و لمرابطين وبنو عباد وبنو الاحمر. وهادشي لي غادي تستافد منو أوروبا الغربية والثورة الصناعية بزاف خصوصا ليختراعات ديال لمسلمين لي غادي تساهم فتطور اوروبا لغربية، وحتا الصبليون ستافدت قتصاديا من لقصور وحصون ومساجد وبيوت لمسلمين فالسياحة بحكم جمالية وقيمة هاد المباني عند المؤرخين صبلوينيين والسياح.
  
  أصل د سمية 
  
  مكاينش شي آصل محدد دتسمية ولايني واقيلا ليندلاس تسمات هاكا حيتاش سكنو فيها شي قبايل جرمانية مهمجة و جالوفية جات من سكندينافيا وبلاد لاليمان سميتها قبايل لوندال ولا فندال(منها نيت مناش جا لمصطلح Vandalism اللي كايعني تاهاماجيت) ، وتسمات ب وينداليسيا ؤلا فانداليسيا ومعا ليام تحرفات لأندلوسيا ومنبعد الأندلس عند لعرب.
  
  رد لبال : هاد لويندال سكنو حتا شمال فريقيا سيرتو فلقصاوي دالشمال دلجزاير و تونس وشوية فليبيا تاع دابا تما دارو فيه مملكة ديالهوم.
  
  تاريخ
  
  قبل ليسلام 
  كانت شبه لݣزيرة ليبيرية محكومة بلقبايل لويندالية، ومورا ماخرجو حكمو فيها طوايف خرين ديال النصارى تعرفو بلݣواطا لغرباوا ( Goths) اللي نفاصلو على لحكام دالرومان عام 467م ودارو فيها لمملاكة ديالهوم ولعاصيمة ديالها كانت هيا طليطلة واللي كايݣودها لمليك يوريك (Euric).
  
  وفعام 694م، شدّ فيها لحكام غيطيشة(Wittiza) ،اللي كان كايتعامل مزيان معا ليهود حيت حبس لحݣرة عليهوم،ولايني فعهدو كانت لبلاد مخربة بسباب لمجاعة والجايحات.
  
  لجغرافيا 
  بلاد إندلاس هيا ليوما شادا جوج بلدان صبليون و لبرطقيز فلجنوب لغربي دلوروپ التيساع ديالها تقريبا 600.000 كيلوميط، كايفرقها معا بلاد لمغريب لمضيق دجبل طارق.
  
  كايحداها فالشرق لبحر لمتوسط و فلغرب لمحيط التيلّاسي ، فلجنوب لمضيق دجبل طارق و بلاد لمغريب فالضفة لوخرة أما فالشمال كايحداوها معا فرانسا سلسلة تاع جبال دلپيريني ولحاصول هادشي كايردها ݣزيرة حيت كيما معزولة فلجنوب على لمغريب بلبحر راها معزولة على لوروپ بجبال.
  
  عيون لكلام 
  
  لأندالوس
  مقالة ب جودة مابيهاش (تصنيف د إحصائيات لمينحة د 2023)
  التاريخ د صبانيا